Мирон Канюх

Мирон Канюх (*9. новембер 1943—†6. юний 2022), писатель, културни дїяч, ґлумец и режисер-аматер.

 Биоґрафия 
Мирон Канюх ше народзел 9.новембра 1943. року у Дюрдьове.Дюра Латяк, "Мирон Канюх, писатель, културни дїяч,  ґлумец и режисер-аматер",  50 роки Драмского меморияла Петра Ризнича Дядї, Завод за  културу войводянских Руснацох, НВУ Руске слово и Дом култури Руски Керестур, Нови Сад, 2018, бок 149. Оцец Мирон (1914-1962), тарґовец, мац Зорка (Гайналка), дзивоцке презвиско Турински. Мирон мал младшу шестру Марию. Основну школу закончел у Дюрдьове и у Руским Керестуре (1950-1958), ґимназию у Вербаше и Новим  Садзе (1959–1962) и перши ступень Филозофского факултета, ґрупа математика, у Новим Садзе (1966).

Робел як прекладатель у Скупштини САП Войводини (1968), потим як руководитель у КУД Максим Горки у Новим Садзе (1971–1972), вец як новинар у тижньових новинох Руске слово (1973–1978), а потим як редактор у Видавательним оддзєлєню НВРО Руске слово (1978–1984) и на други завод (1987), вец як секретар Предсидательства Скупштини Дружтва писательох Войводини (1984–1986). Потим робел як режисер Драмскей програми Радио Нового Саду (1988–1992). Ґрупа авторох, „Члени Рускей редакциї од 1949. по 2019. ˮ,  Гласи и часи, 70 роки Рускей редакциї Радио Нового Саду. Новинарска асоцияция  Руснацох - НАР, Нови Сад 2019, б. 143.

Од 1993. року Мирон Канюх робел як директор приватного подприємства Finesse у Раковцу, а од 1996. року як директор Акционерского подприємства Плантажа Нови Сад. После того и надалєй остал у приватним бизнису.

Мирон Канюх бул оженєти зоз Наталию родз. Гербут, у малженстве мали дзивку Соню и сина Мирослава.

 Драга од писателя... 
Мирон Канюх писал поезию, прозу, театрални фалати  и радио драми. Вон спада до шору  афирмованших руских писательох хтори з часцу своєй творчосци вдерели фундаменти модернизма у литературней творчосци Руснацох. Зоз свою литературну творчосцу Мирон Канюх ше у рускей литератури зявел концом 60-рокох. Потвердзел ше зоз виходзеньом приповедкох за дзеци Добродзенька (1976), з романом Празни цек (1980) и Остатнї викрок (1982),  зоз драмскима текстами Концерт за пса и шмеце (1971) и Вистнїк (1979), хтори вошли до шору театралних фалатох модерней драмскей форми,  Поглєдай родичох на планети Норим (1971), як и з кнїжку Запах 1987. року, як и числени дзецински, радио и тв драми.Ґрупа авторох, „Радио- драмска програмаˮ, 
Гласи и часи 70 роки Рускей редакциї Радио Нового Саду, Новинарска асоцияция  Руснацох - НАР, Нови Сад 2019, б. 72. 

Мирон Канюх бул автор театралного фалата Велька птица хтори у рускей явносци бул означени як дїло хторе припада такволаней чарней габи. Була то политизована  оцена у складзе зоз бурнима часами хтори теди уж почали. Познєйше, кед ше после дружтвених пременкох страсци змирели, тот театрални фалат бул з успихом поставени за виводзенє у Вербаше у режиї Янка Лендєра. 

Канюх бул замерковани и як автор текстох за композициї хтори виводзени на наших фестивалох. Познати є и як писатель гуморескох. Прекладал зоз сербского, словацкого и росийского язика.

Канюх бул член Дружтва писательох Войводини од 1973. року.Дюра Латяк, „IV Видавательна дїялносц и периодикаˮ, Руске слово  1945-1985, НВРО Руске слово, Нови Сад, 1985, б. 97. Добитнїк є  награди  Невен  за дзецинску литературу, Светозар Маркович за новинарство , Плакети ПС ССРН Войводини  и Искри култури КПЗ Войводини.

Од 1993.  Мирон Канюх виучовал психо–ментал–психо ориєнтолоґию и дошлїдно сознаньом и прешвеченьом 2008. пременєл власне мено до Михеон ХУН–КАН. Под тим меном обявел кнїжки Найчитанша кнїжка швета, Правда о библийскей маґиї и ГуманШвет по сербски, кнїжку приповедкох за дзеци Мудрило по руски як и даскельо театрални драми и монодрами.

 ...по вецейнїсти допринос театралней уметносци 
У театралней дїялносци ше зявює як студент, у рамикох КУД Максим  Горки у Новим Садзе, 1969. року, як коавтор театралного скеча Два Любови и ми, вєдно зоз Владиславом Надьмитьом, а вец и у коавторским скечу з Владиславом Надьмитьом Шалєна хижа, дзе вони двоме, попри других учаснїкох, були и ношителє главних улогох. Тиж так, уж 1969. року у спомнутим КУД режира и Ковачов театрални фалат Чловек з народу, зоз котрим означена и штерацецрочнїца литературней творчосци Михайла Ковача.

Його активносц на театралним планє пришла до вираженя у периодзе 1971-1989. рок, у рамикох Аматерского руского театра Дядя, особлїво у Новосадскей сцени. У 1971. року вибрани є за члена Совиту Новосадскей сцени АРТ Дядя, кед бул и оперативни роботнїк-руководитель представох тей сцени. У 1973. року вибрани є за секретара Театра, а 1975. постава член Управного одбору, вец 1982. року є вибрани за члена Предсидательства Театра и предсидателя його Уметнїцкого совиту, та и за гонорарно плаценого уметнїцкого руководителя Театра. На функциї уметнїцкого руководителя бул од 1982. по 1989. рок.

По вецейрочней паузи, у 2006. року ше знова уключел до театралней дїялносци, тераз Руского народного театра Петро Ризнич – Дядя, котрому шедзиско було у Руским Керестуре.

Мирон Канюх умар 6. юния 2022. року, у шпиталю у Сримскей Каменїци. Поховани є на Новим теметове у Новим Садзе.

+ Ориґинални драмски твори РокНаслов драмского твору                            НадпомнуцеРокНаслов драмского творуНадпомнуце1969Два любови и ми коавтор1985Поглєдай родичох на планети Норимрадио драма1972Концерт за пса и шмеце1987Петро Чаловкадраматизация народней приповедки1976Пчолка смолка2006Михеон Хун-Кан: Я, исцилїтельФантастично-документарне предсказанє1984Била голубица2006Михеон Хун-Кан): Я, пророкФантастично-документарне предсказанє2008(Михеон Хун-Кан): МудрилоВеселе приказаниє по истоменовей кнїжки котре ше бави цалком озбильно

+ПРЕЛОЖЕЛ ДРАМСКИ ТВОРИРокАвторТеатрални фалатРокАвторТеатрални фалат1982Милош НиколичСветислав и Милева1983Ґоран СтефановскиHi-Fi (театрална мутация)1978Любомир СимовичЧудо у Шарґанє1983Душан КовачевичБалкански шпиюн1978Андрей ХинґСтрацени син, 
мелодрама у 4 сликох1987Мирко КовачУвод до другого живота1980Душан КовачевичРадован Треци1986Андрей НємлагаПитюлик (комедия у двох часцох)1983Ян ЇлекМоя твердиня 

+ҐЛУМЕЛРЕЖИРАЛРокТеатрални фалатУлогаРокТеатрални фалат1969М. Канюх–В. Надьмитьо:
Шалєна хижа1969Михайло Ковач: Чловек з народу1972М. Канюх:
Концерт за пса и мачкуЦопи1980Душан Ковачевич: Радован треци1973А. П. Чехов: МедведзСмирнов1982Дюра Папгаргаї: Телефон мой приятель1974Дю. Папгаргаї: Остац у себеКолф1983Алфред Жари: Каль Иби1975Ґордан Михич: ЖовтаЖовта1984Горан Стефановски: Хай-фай1977М. В. Ґоґоль: РевизорХлєстаков1986Дюра Папгаргаї: Бабки зоз слами1978Любомир Симович: 
Чудо у ШанґанєЖобрак1987Мирко Ковач: Увод до другого живота1981Й. С. Попович: СпреводзкошеСтерия

Мирон Канюх бул автор текстох  за композициї хтори виводзени на Фестивалу култури Червена ружа.

ТЕКСТИ ПИСНЬОХ ЗА КОМПОЗИЦИЇ
+РокУ народним духуАвтор музикиРокУ забавним духуАвтор музики1970Нїхто ме нє розумиМаґдалена Горняк-Лелас1977Млада писня маюВладимир Коолбас1974Камени чловек на памятнїкуИван Чукляш1977Позни стретаня<div style="text-align: center;">„1978НєвольнїкШандор Даниш1978Ти мой шветШандор Даниш1978Вечарши мриїДюра БудинскиРокУ забавним духуАвтор музики1979Перши бочканяИван Чукляш1973Любов и блуканяИван Чукляш1982Меркуй, най будзе нїжно<div style="text-align: center;">"1973Нїґда сами<div style="text-align: center;">„1982Любов зна цо сце<div style="text-align: center;">"1973Пребачце, пайташе<div style="text-align: center;">„1973Твойо очи чарни<div style="text-align: center;">„РокЧЕРВЕНЕ ПУПЧЕАвтор музики1975Ґимназиялка<div style="text-align: center;">„1974Писня яриМаґдалена Горняк-Лелас1975Ми любови своєй дом<div style="text-align: center;">„1977Штафета любовиМария Бабич (Гирйовати)

 Литература 
 Дюра Латяк, „IV Видавательна дїялносц и периодикаˮ, Руске слово  1945-1985, НВРО Руске слово, Нови Сад, 1985, б. 95.

 Дюра Латяк: ДВАЦЕЦПЕЙЦ РОКИ АРТ–РНТ „ДЯДЯ“ (1970–1995), Покраїнски секретарият за витворйованє правох националних меншинох, управу и предписаня АП Войводини и Покраїнски секретарият за културу и образованє АП Войводини, Нови Сад 1997, б. 36-42, 112-117, 168.

 Дюра Латяк: ТЕАТРАЛНИ ЖИВОТ РУСНАЦОХ, ІІ часц, Театрални живот од 1945. по 1976. рок, Театрални музей Войводини – НВУ Руске слово, Нови Сад 2011, б. 398-400, 496, 556. 
 P. R. Magocsi  and Ivan Pop: Kaniukh, Miron. See Literature: Vojvodina, Encyclopedia of Rusyn History and Culture, University of Toronto, 2005, SBN 0-8020-3556-3, p. 227.

 Вонкашнї вязи 

 Мирон Канюх (биоґрафия и список композицийох), Червена ружа 1962-2011, Том II, Завод за културу войводянских Руснацох, Нови Сад, 2014., б. 501.

 Умар Мирон Канюх, Дю. Латяк/Є. Перкович, Рутенпрес, 8. юний 2022.
 Референци 

Катеґория:Руснаци у Сербиї
Катеґория:Дїяче у култури
Катеґория:Писателє
Катеґория:Редакторе
Катеґория:9. новембер
Катеґория:Народзени 1943
Катеґория:6. юний
Катеґория:Умарли 2022